kardosdrur/scandi-wiki huggingface dataset:
Jesús Franco

Jesús "Jess" Franco (født Jesús Franco Manera; 12. maj 1930 i Madrid, Spanien, død 2. April 2013 i Málaga, Spanien) var en spansk filminstruktør, manuskriptforfatter, filmfotograf og skuespiller, kultdyrket for sin enorme produktion af seksuelt ladede horrorfilm, som han sprøjtede ud især fra 1960'erne frem til slutningen af 1980'erne. Han var dog stadig aktiv bag kameraet indtil 2012. Han døde i 2013 i en alder af 82 år.

Udvalgte film 
 Gritos en la noche (The Awful Dr. Orlof) (1962)
 Der heiße Tod (99 Women) (1969)
 Paroxismus (Venus in Furs) (1969)
 The Blood of Fu Manchu (1968)
 The Castle of Fu Manchu (1969)
 Marquis de Sade: Justine (1969)
 Eugenie (1970)
 Nachts, wenn Dracula erwacht (El conde Drácula) (1970)
 Vampiros lesbos (1971)
 Sie tötete in Ekstase (1971)
 Christina, princesse de l'érotisme (A Virgin Among the Living Dead) (1973)
 Les avaleuses (The Loves of Irina) (1973)
 Jack the Ripper (1976)
 Greta - Haus ohne Männer (Ilsa, the Wicked Warden) (1977)
 L'abîme des morts vivants (The Oasis of the Living Dead) (1981)
 La tumba de los muertos vivientes (Grave of the Living Dead) (1983)
 Faceless (1987)
 Killer Barbys (1996)

Litteratur / kilder 
 Nicolas Barbano: Mød Jesus Franco og hans 150 beskidte film (Super Rapport nr. 10, 1995)

Eksterne henvisninger 

 
 www.jesus-franco.com 
 Jesús Franco i The Jiggly Room

Filminstruktører fra Spanien
Private Media Group

Private Media Group, Inc. er et produktions- og distributionsselskab, der distribuerer pornografisk materiale via tryksager, dvd, internettet og mobiltelefon.

Bladet Private blev grundlagt i Stockholm, Sverige, i 1965 af Berth Milton, Sr. som verdens første hardcore pornoblad i farver. I starten af 1990'erne overtog hans søn, Berth Milton, Jr., firmaet og flyttede dets hovedkvarter til Barcelona i Spanien, skønt firmaet er registreret i Nevada, USA. Milton begyndte desuden at producere film og internet-indhold, og i 1999 blev Private som det første pornofirma i verden børsnoteret på NASDAQ.

Litteratur / kilder 
 Nicolas Barbano: 30 års privatliv (Super Rapport nr. 12, 1995)

Eksterne henvisninger 
 Private

Forlag fra Sverige
Filmselskaber fra Sverige
Etableret i 1965
Jason Scott Lee

Jason Scott Lee (født 19. november 1966) er en amerikansk skuespiller med asiatisk udseende, bedst kendt for at spille Bruce Lee i filmen Dragon: Legenden om Bruce Lee (1993), hvor han bl.a. slås med Sven-Ole Thorsen. 

Han medvirker desuden i filmene Rapa Nui (1994), The Jungle Book (1994) og Soldier (1998), og lægger stemme til tegnefilmen Lilo & Stitch (2002).

Litteratur / kilder 
 Nicolas Barbano: Jason Scott Lee på eventyr i junglen (Tidens Kvinder nr. 2, 1995)

Eksterne henvisninger 
 

Skuespillere fra USA
Masurisk (dialekt)

Masurisk (maz: Mazurská Gádka ; ) var en polsk dialekt, som blev talt af masurer i Østpreussen, som var efterkommere af folk fra Masovien.

Siden 1300-tallet havde folk fra Masovien bosat sig i det sydlige Preussen, som var blevet hærget af den Tyske Orden i deres korstog mod de indfødte gammelpreussere. Ifølge andre kilder flyttede folk fra Masovien først til det sydlige Preussen efter den protestantiske reformation, hvor Preussen blev lutheransk i 1525. Masurerne var fortrinsvis protestanter i modsætning til deres fortrinsvis katolske naboer i hertugdømmet Masovien, som blev en del af Polen i 1526. En ny dialekt udvikledes i Preussen, adskilt fra det øvrige polske sprogområde. Den masuriske dialekt indeholdt mange tyske og gammelpreussiske ord, men blev talt med polske endelser.

Fra 1870'erne begyndte tyske embedsmænd at begrænse brugen af andre sprog end tysk i Preussens østlige provinser.
Mens masurer i 1880 stadig blev behandlet som polakker i Tyskland, indledte de tyske myndigheder omkring år 1900 en række tiltag, som skulle fortyske og adskille dem fra den polske nation ved at skabe en selvstændig identitet. Efter 1. verdenskrig blev der i overensstemmelse med Versailles-traktaten afholdt en folkeafstemning den 11. juli 1920 i Østpreussen, hvor masurerne skulle tage stilling til, om de ønskede at tilhøre Polen eller det tyske Østpreussen. Omkring 98% stemte for Tyskland.

I starten af det 20. århundrede var de fleste masurer i det mindste tosprogede og kunne tale tysk. I nogle områder talte omkring halvdelen fortsat masurisk – i det mindste i hjemmene. I 1925 angav kun 40.869 personer, at masurisk var deres modersmål, mens mange anså tysk for at være deres modersmål og masurisk blot en lokal dialekt. I starten af 1930'erne var støtten til nazisterne høj i Masurien, især ved valgene i 1932 og 1933. Nazistiske møder under valgkampene blev holdt på masurisk.

Udskiftningen af masurisk til fordel for tysk var ikke afsluttet, da den sovjetiske Røde Hær erobrede det masuriske Østpreussen i januar 1945 under 2. verdenskrig. Området blev i overensstemmelse med Potsdamaftalerne overdraget til Polen efter krigen. I forbindelse med kampene under krigen og fordrivelserne i årtierne efter krigen havde de fleste masurisktalende indbyggere forladt området og var taget til Vesttyskland, hvor de hurtigt blev assimileret. Som følge heraf uddøde den masuriske dialekt stort set.

Ortografi

Kasus 
 [2]

Af de indoeuropæiske otte kasus findes ablativ ikke i masurisk.

Verbet at være 
[3]

Konjugation 
 ·        AČ

dumač - tror (dumam, dumas, dumá, dumawa, dumata, dumajó),

kupač - købe (kupam, kupas, kupá, kupawa, kupata, kupajó)
 ·        EČ

 ·       OWAČ

Ordbog 
 [4] [5][6]

Måneder af året 
[7]

Stednavne 
 [8]

Henvisninger 

Uddøde lekhitiske sprog
Polsk sprog

ja:マズルク語
World Trade Center nr. 4

World Trade Center nr. 4 (4 WTC) var en ni-etagers høj kontorbygning beliggende i den sydlige del af World Trade Center-komplekset i Lower Manhattan. Under terrorangrebet den 11. september 2001 kollapsede bygningen efter sammenbruddet af sydtårnet (WTC 2), og senere blev bygningen nedrevet.

I øjeblikket bliver en ny bygning under navnet 150 Greenwich Street opført.

4
Bygninger ødelagt under Terrorangrebet 11. september 2001
Johannes Martin Olsen (politiker)

Johannes Martin Olsen (født 4. oktober 1933 på Strendur) er en tidligere færøsk maskinmester og politiker (fra Sambandsflokkurin).

Han har arbejdet som maskinmester, missionær og forstander ved sømandshjem. Han sad i Lagtinget for Eysturoy fra 1970 til 1988, og sad periodisk (til sammen syv år) i Folketinget som stedfortræder for Pauli Ellefsen og Edmund Joensen fra 1979 til 1998. Olsen var også medlem af Nordisk Råd i nogle år. Han er i dag bosat i Randers i Danmark.

Kilder 
 Løgtingið 150 – Hátíðarrit, bind 2 (2002), s. 331. (PDF )

Lagtingsmedlemmer fra Færøerne
Politikere fra Sambandsflokkurin
Folketingsmedlemmer i 1970'erne
Folketingsmedlemmer i 1980'erne
Folketingsmedlemmer i 1990'erne
Kristne missionærer
Tidligere folketingsmedlemmer fra Færøerne
World Trade Center nr. 6

World Trade Center nr. 6 (6 WTC) var en ni-etagers høj kontorbygning i Lower Manhattan, der blev færdigbygget i 1975, som en del af World Trade Center-komplekset. Under terrorangrebet den 11. september 2001, styrtede bygningen sammen efter at tårn 1 og 2 var kollapset. Bygningens ruiner blev senere revet ned for at gøre plads til genopbygning.

6
Bygninger ødelagt under Terrorangrebet 11. september 2001
Vilassar de Dalt

Vilassar de Dalt er en catalansk by og kommune i Maresme regionen  i Provinsen Barcelona i det nordøstlige Spanien. Byen har  indbyggere, og et areal på 8.92 km². Navnet har sin oprindelse i den romerske Villa Azari.

Den er beliggende mellem byerne Vilassar de Mar, Cabrils, Òrrius og Vallès Oriental, som ligger omkring tolv kilometer fra Mataró, hovedstaden i regionen.

Referencer

Eksterne henvisninger 

Byer i Catalonien
Melinda Hsu

Melinda Hsu Taylor er en amerikansk manuskriptforfatter og medproducer, der bl.a. står bag afsnit af successerien Lost. Lost er det største projekt Hsu har med i.

Filmografi

Manuskript 
 Medium, skrevet afsnit 7, 13 og 22 (2005)
 Vanished, skrevet afsnit 9 (2006)
 Women's Murder Club, skrevet afsnit 7 og 12 (2007-2008)
 Star Wars: The Clone Wars, skrevet afsnit 26 (2009)
 Lost, skrevet afsnit 86, 95, 101 og 106 (2009-2010)

 Produktion 
 Lost'', producerede og medproducerede afsnit 83-103 og 105 (2009-2010)

Eksterne henvisninger 
 

Tjek fødsels- og dødsår
Manuskriptforfattere fra USA
Manuskriptforfattere på Lost
Balka

Balka (tidligere Balke) er en kyst- og sommerhusby på Bornholm med , beliggende ved Østersøen 2 km nord for Snogebæk og 3 km sydvest for Nexø. Byen ligger i Bornholms Regionskommune, der hører til Region Hovedstaden.

Balka hører til Bodilsker Sogn. Sankt Bodil Kirke ligger i landsognet Bodilsker 4 km mod nordvest. Omkring Balka ligger sommerhusområdet Balka Strand.

Faciliteter 
Balka Strand har hotel, campingplads og café.

Historie

Jernbanen 
Balke trinbræt blev oprettet på Rønne-Nexø jernbanen (1900-68) 300 m sydvest for Balke Mølle, der var opført i 1864 og blev revet ned under 2. verdenskrig.

Trinbrættet havde et læskur, tegnet af Mathias Bidstrup. I 1919 blev der opført et "formandshus", tegnet af banens driftsbestyrer Joachim Fagerlund, og navnet blev ændret til Balke Station, fra 1935 Balka Station. Den havde læssespor med sporskifte i begge ender og kreaturfold med siderampe.

Men banen havde også Hundsemyre trinbræt nærmere ved stranden, og det blev i 1935 omdøbt til Balka Strand trinbræt. Nu var det let at forveksle de to standsningssteder, så Balka Station blev i 1945 omdøbt til Kannikegård Station efter Kannikegård ½ km nord for stationen.

Stationsbygningen er bevaret som bolig på Birkevej 2. Fra Boulevarden, hvor Balka Strand trinbræt lå, går en 2½ km lang asfalteret sti, der følger banens tracé ind til Søbækken i Nexø.

Noter

Eksterne kilder/henvisninger 

 EVP (Erik V. Pedersen): Rønne-Neksø Jernbane - RNJ – med billeder fra 1968 af Kannikegård Station og Balka Strand trinbræt, der havde en åben korsformet læskærm.
 Geodatastyrelsen: Høje målebordsblade 1842-1899 og lave målebordsblade 1901-1971

Byer på Bornholm
Pedersker

Pedersker er en by med  på det sydlige Bornholm, beliggende 8 km sydøst for Aakirkeby, 11 km sydvest for Nexø og 22 km sydøst for Rønne. Byen ligger i Bornholms Regionskommune, der hører til Region Hovedstaden.

Pedersker hører til Pedersker Sogn. Sankt Peders Kirke er sognets kirke og ligger 1½ km sydvest for byen. ½ km vest for kirken ligger Pedersker Kirkemølle. 3 km syd for byen ligger Slusegård, der er et arkæologisk område, hvor Slusegårdbådene fra jernalderen er fundet.

Faciliteter 
Byens folkeskole, der er opført i 1940, er lukket, men en kreds af borgere etablerede Sydbornholms Privatskole, der startede i 2004 med 48 elever. Nu har den 99, men plads til 110. Der undervises på 0.-9. klassetrin i 5 klasser, der hver rummer to årgange. Skolen har SFO og klub op til 6. klasse.

Skolen ligger midt mellem byen og kirken med Pedersker Idrætsforenings boldbaner som nærmeste nabo. Byen har ingen idrætshal, men idrætsforeningen benytter skolens gymnastiksal eller en af Aakirkeby-Hallerne. Svømmeklubben benytter Gudhjem Svømmehal.

Det næsten 100 år gamle forsamlingshus, som mest kaldes Samlingshuset, har en stor og en lille sal med plads til 80 spisende gæster.

Pedersker har en Dagli'Brugs og en bager. Brugsen blev i 2017 kendt, også i Sverige, for sine skæve åbningstider, der var udvidet med 4 minutter.

I 2014 flyttede børn og personale fra Rytmehuset i Pedersker til den nybyggede børneinstitution Trilobitten i Aakirkeby, der har plads til 24 vuggestuebørn i 2 grupper og 68 børnehavebørn i 3 grupper.

Historie 
I 1899 beskrives Pedersker således: "I Sognet St. Peders Kirke, ved Landevejen; i Nærheden Præstegaarden og Skolen; desuden Nordre og Søndre Forskole, et Andelsmejeri („Pedersker“), hvor der bliver Jærnbaneholdeplads, og en Cementfabrik samt flere Møller."

Stationsbyen 
Pedersker fik station på Rønne-Nexø jernbanen (1900-68). Stationen havde læssespor med sporskifte i begge ender, kreaturfold og sidespor til brugsforeningen (1932-55).

På det lave målebordsblad har den lille stationsby fået forsamlingshus og telefoncentral, og der er bygget huse langs hovedgaden. Cementfabrikken, der lå 1 km sydøst for byen, er væk.

Stationsbygningen er bevaret som bolig på Pedersker Hovedgade 51. En sti på ½ km fra Ny Østergade (bag Brugsforeningen) følger banens tracé langs den nordlige del af byen til dens østlige udkant ved indkørslen til gården Klippebo.

Tidszone 
Den østlige udkant af Pedersker – hvor banestien ender – gennemskæres af meridianen 15° Ø, hvis lokaltid bestemmer normaltiden i den centraleuropæiske tidszone (CET). Der står solen altså i stik syd, når klokken er 12 – dog kun når der er normaltid, ikke når der er sommertid.

Ved Slusegård er meridianen 15° Ø markeret 200 m fra Bornholms sydkyst med en sten, der samtidig viser meridianens skæring med den 55. breddegrad, altså et geografisk knudepunkt.

Noter

Eksterne kilder/henvisninger 

 Pedersker
 Geodatastyrelsen: Høje målebordsblade 1842-1899 og lave målebordsblade 1901-1971
Listed

Listed er en lille havneby på Bornholm med . Listed er beliggende ved Østersøen på Bornholms nordkyst to kilometer vest for Svaneke. Byen tilhører Bornholms Regionskommune og er beliggende i Ibsker Sogn. Ved landevejen mellem Svaneke og Gudhjem, vest for Listed ligger Hellig Kvinde, der er en høj bautasten på en stenrøse.

Kilder

Eksterne lenker 

Byer på Bornholm
Algestrup (Køge Kommune)

Algestrup er en lille stationsby på Østsjælland med . Algestrup er beliggende i Sædder Sogn syv kilometer sydvest for Herfølge og 12 kilometer nordøst for Haslev ved Sydmotorvejen og Lille Syd jernbanen. Byen tilhører Køge Kommune og er beliggende i Region Sjælland .

Tureby Station er beliggende i den sydlige del af byen.

Kilder 

Byer i Køge Kommune
Pål Bang-Hansen

Pål Helge Bang-Hansen (født 29. juli 1937, død 25. marts 2010) var en prisbelønnet norsk skuespiller, filminstruktør, journalist, forfatter og filmanmelder.

Han blev født i Oslo, som søn af forfatteren Odd Bang-Hansen. Han var bror til skuespilleren og teaterdirektøren Kjetil Bang-Hansen. Som barn medvirkede han i 1949 i filmen Gategutter og børnefilmen Tom og Mette på sporet i 1952.

Hans første filmproduktion var filmen Skrift i sne fra 1966. Hans satiriske film Norske byggeklosser fra 1972 var en stor succes. På trods af sin succes som filmskaber, har han i flere generationer været bedst kendt i hele Norge som en af landets førende filmkritikere.

Eksterne henvisninger 
 

Filminstruktører fra Norge
Filmskuespillere fra Norge
Filmanmeldere
Journalister fra Norge
Faglitterære forfattere fra Norge
Norsksprogede forfattere fra Norge
Destination X

Destination X er et pay-per-view-show inden for wrestling produceret af Total Nonstop Action Wrestling (TNA). Det er ét af organisationens månedlige shows og er blevet afholdt i marts siden 2005. I 2011 blev showet dog flyttet til juli og byttede dermed plads med pay-per-view-showet Victory Road. På trods af navnet og showets promovering fokuserer Destination X ikke på TNA's særlige X Division mere end andre af TNA's pay-per-view-shows. I 2005, 2006, 2009 og 2010 er der dog blevet afholdt specielle Ultimate X-kampe. TNA ændrede denne procedure i 2011, hvor showet udelukkende fokuserede på X Division.

Resultater

2010 

Destination X 2010 blev afholdt d. 21. marts 2010 fra Impact! Zone i Orlando, Florida. 

 Kazarian besejrede Daniels, Amazing Red og Brian Kendrick i en Ladder match
 TNA Women's Knockout Championship: Tara besejrede Daffney
 TNA Global Championship: Rob Terry besejrede Brutus Magnus
 The Motor City Machineguns (Chris Sabin og Alex Shelley) besejrede Generation Me (Max og Jeremy Buck)	i en Ultimate X match
 The Band (Scott Hall og Syxx-Pac) besejrede Kevin Nash og Eric Young
 Med sejren fik Scott Hall og Syxx-Pac kontrakter i TNA.
 TNA X Division Championship: Doug Williams besejrede Shannon Moore
 TNA World Tag Team Championship: Matt Morgan og Hernandez besejrede Beer Money, Inc. (Robert Roode og James Storm)
 Kurt Angle besejrede Mr. Anderson
 TNA World Heavyweight Championship: A.J. Styles (med Ric Flair og Chelsea) kæmpede uafgjort mod Abyss

2011 

Destination X 2011 blev afholdt d. 10. juli 2011 fra Impact Wrestling Zone i Orlando, Florida. 

 Kazarian besejrede Samoa Joe
 Douglas Williams besejrede Mark Haskins
 Eric Young og Shark Boy besejrede Generation Me (Max og Jeremy Buck)
 Alex Shelley besejrede Robbie E, Shannon Moore og Amazing Red i en Ultimate X match 
 Rob Van Dam besejrede Jerry Lynn
 Austin Aries besejrede Zema Ion, Low Ki og Jack Evans i en four-way match
 TNA X Division Championship: Brian Kendrick besejrede Abyss 
 A.J. Styles besejrede Christopher Daniels

Wrestling
Raúl de la Torre

Raúl de la Torre (19. februar 1938 – 19. marts 2010) var en argentinsk filminstruktør, manuskriptforfatter og filmproducent bedst kendt for at lave tangofilm, som ofte havde seksuelt indhold.

I 1986 blev han nomineret til en Palme d'Or ved Cannes Film Festival for filmen Pobre Mariposa.

Eksterne henvisninger 
 

Manuskriptforfattere
Filminstruktører fra Argentina
Skuespillere fra Argentina
Vemmedrup

Vemmedrup er en by på Østsjælland med , beliggende ved Vestmotorvejen 22 km øst for Ringsted og 8 km vest for Køge. Byen hører til Køge Kommune og ligger i Region Sjælland.

Vemmedrup hører til Bjæverskov Sogn. Bjæverskov Kirke ligger i Bjæverskov, 3 km sydvest for Vemmedrup.

Faciliteter 
Vemmedrupskolen fra 1979 har 331 elever, fordelt på 0.-9. klassetrin, samt 3 aldersopdelte SFO'er, juniorklub for 4.-7 klasse og ungdomsklub for 7. klasse og op. Vemmedrup Idrætsforening, der også blev stiftet i 1979, benytter skolens lokaler uden for normal skoletid og har også sit eget klubhus. Foreningen tilbyder badminton, bordtennis, fodbold, gymnastik, karate og petanque.

Vemmedrup Børnehave med 47 børn er opført i 1974 i den gamle krohave ved Yderholm Kro, som nu er privat bolig. Vemmedrup har en discountbutik.

Historie 
I Vemmedrup har der været tre standsningssteder på Køge-Ringsted Banen (1917-63): Holdepladsen Yderholm blev mest benyttet af turister på skovtur. 1929-40 fandtes Vemmedrup trinbræt tæt ved den nuværende bymidte. Og fra 1929 fandtes Lundsgårdsvej trinbræt ved banens krydsning af den nuværende Vindegårdsvej. Banetracéet er bevaret 300 m sydvest for byen på en 1½ km lang asfalteret sti til Bjæverskov.

Målebordsbladene viser kun et par gårde i det nuværende byområde, så Vemmedrup var et landdistrikt i banens tid, og byen er hovedsagelig opstået senere.

Noter

Eksterne kilder/henvisninger 

 Høje målebordsblade 1842-1899 og lave målebordsblade 1901-1971
Vedskølle (Køge Kommune-Stevns Kommune)

Vedskølle er en landsby på Østsjælland med , deraf  indbyggere i Køge Kommune og  i Stevns Kommune. Vedskølle er beliggende i Herfølge Sogn tre kilometer øst for Herfølge og seks kilometer syd for Køge. Byen tilhører Region Sjælland.

Vallø Station ligger i den østlige udkant af Vedskølle, lige øst for kommunegrænsen til Stevns Kommune.

Landsbyens lokale virksomhed, saftproducenten Agrana Juice, var i juli 2008 ansvarlig for en omfattende forurening af Vedskølle Å, idet der ved et uheld blev udledt store mængder solbærsaft i åen, som førte til massiv fiskedød.

Kilder 

Byer i Køge Kommune
Byer i Stevns Kommune
István Bilek

István Bilek (11. august 1932 – 20. marts 2010) var en ungarsk skakspiller og journalist.
I 1962, 1964 og 1970 vandt han det ungarske nationale skakmesterskab. I 1957 vandt han titlen som international mester og GM-titlen i 1962.

Hans mest succesfulde turneringer var Balatonfüred (1960), Salgótarján (1967), og Debrecen (1970), hvilke han alle vandt.

Eksterne henvisninger 
 

Skakspillere fra Ungarn
Nørre Dalby

Nørre Dalby er en lille by på Østsjælland med . Nørre Dalby er beliggende i Nørre Dalby Sogn tre kilometer sydøst for Borup, seks kilometer nord for Bjæverskov og 14 kilometer vest for Køge. Byen tilhører Køge Kommune og er beliggende i Region Sjælland.

Nørre Dalby Kirke ligger i byen.

Kilder 

Byer i Køge Kommune
Lauretta Masiero

Lauretta Masiero (25. oktober 1929 – 23. marts 2010) var en italiensk skuespillerinde.

Hendes skuespillerkarriere startede i 1962. Hun har arbejdet sammen med kendte personer som Totò, Ugo Tognazzi og Oreste Lionello. Hun spillede blandt andet rollen som hovedpersonen i tv-serien, Le avventure di Laura Storm.

Lauretta var gift med Johnny Dorelli, parret havde en søn, skuespilleren Gianluca Guidi.

Lauretta Masiero døde på en klinik i Rom, af Alzheimers sygdom.

Eksterne henvisninger 

 

Skuespillere fra Italien
Vedskølle

Vedskølle kan henvise til flere stednavne i Danmark:
 Vedskølle (Køge Kommune-Stevns Kommune) – landsby i Herfølge Sogn
 Vedskølle (Slagelse Kommune) – bebyggelse, ejerlav i Tjæreby Sogn (Slagelse Kommune)

nl:Vedskølle
Robert Culp

Robert Culp (født 16. august 1930, død 24. marts 2010) var en amerikansk skuespiller og manuskriptforfatter, kendt fra sine roller på tv.

Han opnåede internationalt ry for sin rolle som Kelly Robinson i tv-serien I Spy (Tv-serie), som kørte fra 1965 til 1968, en spionserie, hvor han og Bill Cosby spillede hemmelige agenter.

Eksterne henvisninger 

 Officiel hjemmeside
 

Manuskriptforfattere fra USA
Skuespillere fra Californien
Elisabeth Noelle-Neumann

Elisabeth Noelle-Neumann (født 19. december 1916 i Berlin, død 25. marts 2010 i Allensbach, Baden-Württemberg) var en tysk politolog, professor i kommunikation ved Johannes Gutenberg-Universität Mainz, hun opfattes som piner indenfor meningsmåling i Tyskland.

Hun fik sin studentereksamen i 1935 i Göttingen og derefter studerede hun filosofi, historie, journalistik, og amerikanske studier ved Friedrich Wilhelm Universitet, Königsberg Albertina University, og University of Missouri. Hun opholdt sig i USA fra 1937 til 1938. I 1940 fik hun sin Ph.d..

I 1940 var hun kortvarigt ansat ved den nazistiske avis Das Reich. Den 8. juni 1941 offentliggjorde avisen hendens artikel med overskriften "Hvem Informerer Amerika?". Hun blev fyret, da hun udvekslede negative billeder af Franklin D. Roosevelt. Hun arbejdede derefter for Frankfurter Zeitung, indtil det blev forbudt i 1943.

Hun er desuden personen bag teorien om tavshedsspiralen.

Eksterne henvisninger 

Personer fra Berlin
Politologer fra Tyskland
Wenche Krossøy

Wenche Krossøy (25. oktober 1943 – 12. marts 2010) var en norsk forfatter.

Hun boede i en stor del af sit liv i Salhus, og flyttede til Danmarksplass i Bergen omkring 2004. Hun har skrevet bøger til både voksne og børn. Hun blev uddannet fra en folkehøjskole.

Hun debuterede i 1974 med bogen Mens pappa er på Lofoten og har i alt skrevet 16 bøger. Hun vandt en pris for at have skrevet bogen Magdalena i 1977.

Hendes første bog beskriver det perifere miljø i det nordlige Norge, dialekt og understregede de positive værdier i det bebyggede miljø.

Børnebogsforfattere fra Norge
Norsksprogede forfattere fra Norge